Kauno šv. Jono Pauliaus II bažnyčia

Kauno šv. Jono Pauliaus II bažnyčia – statoma parapinė bažnyčia Kaune, Šilainių mikrorajone, šalia Baltų prospekto, Šv. Jono Pauliaus II koplyčios prieigose.

 Istorija 

2013 m. įsteigta Šv. Jono Pauliaus II parapija. Ji buvo trečia pagal dydį Kauno mieste, teritorijoje gyveno virš 30 tūkst. gyventojų bei kūrėsi nauji gyvenamieji rajonai.Kauno miegamajame rajone išdygs nauja bažnyčia lrytas.lt 2017-07-05 

Artėjant nepriklausomos Lietuvos šimtmečiui, buvo kuriamas paminklas „Pašaukti laisvei“, projektuojama nauja bažnyčia.  Rengiantis statyboms, 2017 m. liepos 5 d. įkasta atminimo kapsulė. Pradėtos kelių mėnesių statybos, po kurių kitąmet, Vasario 16-osios proga iškilo 33 m aukščio arka. Numatyta ateityje joje įkelti varpą, iškloti „Valstybingumo taką“ su šimtu akmeninių lentelių, kuriose įamžinti svarbiausi valstybės šimtmečio įvykiai. Ant monumento suprojektuota įtaisyti Vasario 16-osios Nepriklausomybės akto kopiją, ant kitos arkos sienos – įamžinti signatarus ir Kaunui nusipelniusius žmonės. 

2019 m. birželio 2 d. pastatytas 33 m aukščio kryžius – aukštutinė būsimos bažnyčios dalis. Į kryžiaus pašventinimo iškilmes susirinko per pusę tūkstančio žmonių. Šventei lauke buvo sustatytos palapinės, taip imituojant būsimą bažnyčią. Už mecenatus, rėmėjus ir aukotojus kiekvieno mėnesio pirmąjį sekmadienį buvo aukojamos šv. Mišios parapijos koplyčioje.Kaune iškilo aukščiausias Lietuvoje kryžius kauno.diena.lt 2019-06-03 Sakralinė erdvė aplink koplyčią ir bažnyčią, esanti prie Baltų prospekto ir Latgalių gatvės sankirtos, parapijos siūlymu pavadinta Šv. Jono Pauliaus II aikšte.Kaune turėtų atsirasti Šv. Jono Pauliaus II aikštė lrt.lt 2018-12-09

Iki 2022 m. greta arkos turėjo iškilti Šv. Jono Pauliaus II bažnyčia. 2024 m. statomoje bažnyčioje surengtos šv. Velykų pamaldos. 2025 m. duomenimis, bažnyčios statybos buvo sustojusios.Kauno šv. Jono Pauliaus II bažnyčia citify.eu 

 Architektūra 

Bažnyčios projektą sukūrė architektas Algimantas Kančas (1954–2016). Tai buvo paskutinis jo suprojektuotas sakralinės paskirties objektas.
Bažnyčios kryžius – monumentas „Pašaukti laisvei“ savo aukščiu simboliškai atkartoja Kristaus 33 metų amžių. Jis didžiausias Lietuvoje, dedikuojamas Lietuvos Nepriklausomybės kovotojams atminti. Kryžius Šv. Jono Pauliaus II aikštėje matomas ir vykstant Via Baltica keliu. Valstybės šimtmečiui skirta arka – bažnyčios statinio dalis.

 Šaltiniai 

 Nuorodos 

 Arkivyskupijos informacija
 Bažnyčios statybos. II etapas: pagrindinė bažnyčios dalis ir parapijos namai
 Šv. Jono Pauliaus II bažnyčia (Šilainiuose) miestai.net

Kategorija:Kauno bažnyčios